Hej Bolius


Vi er ved, at være færdige med en tilbygning af vores sommerhus og i den forbindelse, skal vi færdigmelde det hos kommunen. På deres hjemmeside står der, at de ikke kan godkende før de har modtaget lovpligtige energimærkningsordning af boligen, som viser husets energimæssige stand - gælder det også for sommerhuse? 


Hvis det gør hvem kan man så bestille til, at lave denne energimærkning?


Mvh


Karina F


Tilbygning sommerhus - kan kommunen kræve energimærke?
Hej Karina F  
  
Uden at have set jeg skriv fra kommunen, vil jeg vurdere at I blander ’energimærke’ og ’energiramme’ sammen.


Energimærket er et lovkrav når et hus skal sælges, men det gælder ikke for sommerhuse. Læs mere om det hos energistyrelsen her: [Hvornår skal bygninger energimærkes](https://ens.dk/ansvarsomraader/energimaerkning-af-bygninger/hvornaar-skal-bygninger-energimaerkes)

Energirammen eller energikrav er Bygningsreglementets krav til at bygningen opfylder nogle bestemte ’U-værdier’ og linjetab fra bygningsdel til bygningsdel. Jeg forestiller mig at det er dette jeres kommune mangler dokumentation på. Se mere i bygningsreglementet her: [Bygningsreglementet Energiforbrug](http://http://bygningsreglementet.dk/Tekniske-bestemmelser/11/Krav)

For at få lavet en energirammeberegning, skal I kontakte en byggerådgiver/energikonsulent, fx ingeniør, bygningskonstruktør eller arkitekt.


Held og lykke med færdigmeldingen.

